

KLASA: 602-07/25-01/84

URBROJ: 2197-14/01-25/01

Zabok, 6. listopada 2025.

Temeljem članka 37. stavak 1. Zakona o ustanovama (NN 76/93, 29/97, 47/99, 35/08, 127/19, 151/22), članka 24. Statuta Pučkog otvorenog učilišta Zabok (KLASA: 602-07/22-01/01 URBROJ:2197-14/01-22/174) i Pravilnika o organizaciji rada i sistematizaciji poslova u Pučkom otvorenom učilištu Zabok (KLASA:602-07/23-01/23; URBROJ:2197-14/01-23/01), ravnatelj Pučkog otvorenog učilišta Zabok donosi

## ODLUKU

**o raspisivanju natječaja za radno mjesto**

**voditelj računovodstveno-administrativnih poslova (1 izvršitelj/ica)**

Uvjeti: završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij društvene struke (odnosno VSS društvene struke) ili VŠS ekonomskog, upravnog ili općeg smjera te jedna godina radnog iskustva na takvim ili sličnim poslovima i vozački ispit B kategorije.

Voditelj računovodstveno-administrativnih poslovaneodređeno puno radno vrijeme, uz obvezni probni rad od tri mjeseca. Mjesto rada je u Zaboku.

Opis poslova i radnih zadataka:

* obavljanje poslova računopolagatelja prema Pravilniku o knjigovodstvu i računskom planu neprofitnih organizacija
* organiziranje uredskog poslovanja prema Uredbi
* organiziranje, zaprimanje, dopremanje i otpremanje pošte
* vođenje djelovodnika i drugih evidencija vezanih za uredsko poslovanje
* organiziranje personalne evidencije te omogućavanje ostvarivanja prava i obaveza djelatnika
* organiziranje upravno-pravnih poslova za potrebe Pučkog učilišta
* sudjelovanje u pripremi rada upravnih tijela Pučkog učilišta i izradi normativnih akata
* obavljanje drugih poslova koje mu u nadležnost stavi ravnatelj.

Na natječaj se mogu ravnopravno prijaviti osobe oba spola, a izrazi koji se koriste u ovom natječaju za osobe u muškom rodu uporabljeni su neutralno i odnose se na muške i ženske osobe.

Uz prijavu za natječaj kandidat treba priložiti:

* pismenu prijavu
* životopis
* preslik osobne iskaznice
* diploma ili drugi dokaz o potrebnoj školskoj spremi (preslik)
* dokaz o potrebnom radnom iskustvu (preslik ispisa elektroničkog zapisa podataka Hrvatskog zavoda za mirovinsko osiguranje ili potvrde Hrvatskog zavoda za mirovinsko osiguranje o podacima evidentiranim u matičnoj evidenciji)
* preslik uvjerenja da se ne vodi kazneni postupak ne starije od tri mjeseca od zadnjeg dana roka prijave na natječaj.

 Kandidati dokumente dostavljaju isključivo u neovjerenim preslikama koje se vraćaju. Nakon odabira kandidata, a prije potpisivanja ugovora o radu, odabrani kandidat će dostaviti na uvid originalne dokumente ili ovjerene preslike.

 U prijavi na natječaj navode se i podaci podnositelja prijave (ime i prezime, adresa prebivališta, broj telefona, adresa e-pošte, isključivo za potrebe postupka).

Kandidat koji se poziva na pravo prednosti pri zapošljavanju prema posebnom zakonu dužan je u prijavi na natječaj pozvati se na to pravo i o tome priložiti svu propisanu dokumentaciju te ima prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti temeljem Zakona o hrvatskim braniteljima iz Domovinskog rata i članovima njihovih obitelji (Narodne novine: 121/17, 98/19 i 84/21) dužni su dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti pri zapošljavanju objavljeni su na internetskoj stranici Ministarstva hrvatskih branitelja: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidati koji se pozivaju na pravo prednosti temeljem Zakona o civilnim stradalnicima iz Domovinskog rada (Narodne novine: 84/21) dužni su dostaviti sve dokaze iz članka 49. citiranog Zakona. Dokazi potrebni za ostvarivanje prava prednosti pri zapošljavanju objavljeni su na internetskoj stranici Ministarstva hrvatskih branitelja

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 39/18. i 32/20.) uz prijavu na natječaj dužan je priložiti, osim dokaza o ispunjavanju traženih uvjeta iz natječaja i dokaz o invaliditetu.

 Rok za podnošenje prijave je tijekom 8 dana od dana objave natječaja.

 Podnositelji prijave biti će izvješteni o izboru u roku 8 dana od dana isteka roka za podnošenje prijave.

Nepotpune i nepravovremene prijave neće se razmatrati.

Prijave za natječaj s potrebnom dokumentacijom o ispunjavanju uvjeta dostavljaju se na adresu:

**Pučko otvoreno učilište Zabok, Zabok, Kumrovečka 8, s naznakom „za natječaj“.**

Natječaj objaviti putem Hrvatskog zavoda za zapošljavanje i na web stranici Pučkog otvorenog učilišta Zabok.

